**“Кыргыз Республикасындагы улгайган жарандар жөнүндө” Кыргыз Республикасынын Мыйзамына өзгөртүүлөрдү киргизүү тууралуу” Кыргыз Республикасынын Мыйзам долбоорун жактыруу тууралуу” Кыргыз Республикасынын Министрлер Кабинетинин токтом долбооруна НЕГИЗДЕМЕ - МААЛЫМКАТ**

**1. Максаты жана милдеттери**

Токтом долбоорунун максаты жана милдети болуп “Кыргыз Республикасындагы улгайган жарандар жөнүндө” Кыргыз Республикасынын Мыйзамына өзгөртүүлөрдү киргизүүнү караган “Кыргыз Республикасындагы улгайган жарандар жөнүндө” Кыргыз Республикасынын Мыйзамына өзгөртүүлөрдү киргизүү тууралуу” Кыргыз Республикасынын Мыйзам долбоорун жактыруу тууралуу” Кыргыз Республикасынын Министрлер Кабинетинин токтомун кабыл алуу эсептелет.

**2. Баяндоочу бөлүгү**

БУУнун жаш курактык классификациясына ылайык, эгерде калктын жалпы санына карата 65 жаш жана андан өткөн жаш курагындагы адамдардын үлүшү 4 пайыздан төмөн боло турган болсо, анда мындай өлкөнүн калкы жаш деп эсептелет, эгерде 4 төн 7 пайызга чейинки интервалда боло турган болсо – калкты картаюуга жакындап калган, эгерде 7 пайыздан жогору болсо – картайган калктуу өлкө болуп эсептелет.

2021-жылдын 1- январына карата өлкөдө 331,5 миң адам же өлкөнүн калкынын 5% - 65 жаш жана андан өткөн жаш курагындагы улгайган жарандар жашайт. Бул катыш акыркы жылдар аралыгында байкалууда, улгайган жарандардын абсолюттук саны боюнча алардын саны өсүп жатат.

БУУнун божомолдору боюнча Кыргызстанда бул тенденция 2030-жылдары байкалат, анда 65 жаш жана андан өткөн курактагы улгайган адамдардын үлүшү 7 пайызга жакындайт.

1990-жылдардагы аз төрөлүүнүн кесепети жаштардын санынын кыскарышына алып келген, бул өз кезегинде калктын демографиялык картаюусуна алып келет.

Жашоону узартуу көйгөйү биологиялык, медициналык гана эмес, социалдык да болуп эсептелет. Ушуга байланыштуу улгайган жарандардын активдүү узак жашоосун камсыздоо жана өнүктүрүү мамлекеттин артыкчылыктуу багыты болуп эсептелиши керек.

Мыйзам долбоору менен улгайган жарандардын активдүү узак жашоосу үчүн улгайган жарандарга карата мамлекеттик саясат тиешелүү принциптер менен толукталат.

Ошондой эле тиешелүү чөйрөдө мол тажрыйбасы болгон улгайган жарандарды тармактык милдеттерди чечүүгө катыштыруу үчүн мамлекеттик органдардын укугу тууралуу, ошондой эле улгайган жарандарды ишкердик ишмердигинде колдоо боюнча ченем каралган.

Мындан тышкары, өзгөчө кырдаалдар жана табигый кырсыктар мезгилинде мамлекеттик колдоого улгайган жарандардын укуктарын жөнгө салган ченем киргизилүүдө. Ошондой эле редакциялык мүнөздөгү түзөтүүлөр каралган.

Кыргыз Республикасынын Конституциясынын 85-беренесине ылайык Кыргыз Республикасынын Министрлер Кабинетинин төрагасы мыйзам чыгарууну демилгелөө укугуна ээ.

Ушуга байланыштуу Кыргыз Республикасынын Министрлер Кабинетинин аталган токтом долбоору менен “Кыргыз Республикасындагы улгайган жарандар жөнүндө” Кыргыз Республикасынын Мыйзамына өзгөртүүлөрдү киргизүү тууралуу” Кыргыз Республикасынын Мыйзам долбоорун жактыруу сунушталат.

Аталган мыйзам долбоорун Кыргыз Республикасынын Жогорку Кеңешинде карап чыгууда Министрлер Кабинетинен расмий өкүл болуп Кыргыз Республикасынын эмгек, социалдык камсыздоо жана миграция министри аныкталат.

Баяндалгандардын негизинде, сунуш кылынат:

1. Министрлер Кабинетинин токтомун бекитпөө, азыркы Мыйзамга өзгөртүүлөрдү киргизбөө, учурдагыдай калтыруу.

Конституциянын жаңы реакциядагы ченемдерин, ошондой эле Кыргыз Республикасынын Президентинин Жарлыгынын аткарылышын эске алуу менен бул вариантта артыкчылыктар жок.

1. “Кыргыз Республикасындагы улгайган жарандар жөнүндө” Кыргыз Республикасынын Мыйзамына өзгөртүүлөрдү киргизүү тууралуу” Кыргыз Республикасынын Мыйзам долбоорун жактыруу тууралуу” Кыргыз Республикасынын Министрлер Кабинетинин токтому бекитилсин.

Бул вариант оптималдуу болуп эсептелет, себеби “Кыргыз Республикасынын Конституциясы жөнүндө” Кыргыз Республикасынын Мыйзамынын 8-беренесине ылайык Жогорку Кеңешке жана Министрлер Кабинетине Конституциядан келип чыккан керек болгон чараларды алты айлык мөөнөттө көрүү, азыркы мыйзамдарды жана өз чечимдерин Конституцияга ылайык келтирүү тууралуу тапшырмасы берилген. Бул учурда Кыргыз Республикасынын мыйзамдарын инвентаризациялоонун алкагында сунуштар дагы эске алынган.

1. **Боло турган социалдык, экономикалык, укуктук, укук коргоочу, гендердик, экологиялык, коррупциялык натыйжалардын божомолдору**

Бул токтом долбоорун кабыл алуу терс социалдык, экономикалык, укуктук, укук коргоочу, гендердик, экологиялык, коррупциялык натыйжаларга алып келбейт.

**4. Коомдук талкуунун жыйынтыктары жөнүндө маалымат**

"Кыргыз Республикасынын ченемдик укуктук актылары жөнүндө" Кыргыз Республикасынын Мыйзамынын 22-беренесине ылайык, коомдук талкуулоону уюштуруу максатында долбоор Кыргыз Республикасынын Министрлер Кабинетинин расмий сайтына жана Кыргыз Республикасынын ченемдик укуктук актыларынын долбоорлорун коомдук талкуулоонун Бирдиктүү порталына жайгаштырылат.

**5. Долбоордун мыйзамдарга шайкеш келишине талдоо жүргүзүү**

Долбоордун максаттары, милдеттери жана укуктук жөнгө салуу предмети жана анын мазмуну Кыргыз Республикасынын Конституциясына жана Кыргыз Республикасынын мыйзамдарына, ошондой эле Кыргыз Республикасы катышуучусу болуп эсептелген, белгиленген тартипте мыйзам тарабынан күчүнө кирген эл аралык келишимдерге каршы келбейт.

**6. Каржылоо зарылдыгы жөнүндө маалымат**

Сунуш кылынган ченемдик укуктук актынын долбоору республикалык бюджеттен кошумач финансылык чыгымдарды талап кылбайт.

**7. Жөнгө салуучулук таасирин талдоо жөнүндө маалымат**

Сунуш кылынган Кыргыз Республикасынын Министрлер Кабинетинин токтом долбоору жөнгө салуучулук таасирин талдоо өткөрүүнү талап кылбайт, себеби ишкердик ишмердигин жөнгө салууга багытталган эмес.

**Министр К.Б. Базарбаев**